LV Eiropas Savienības Oficiālais Vēstnesis C 228/8

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 228/08)

Atbalsta numurs: XA 180/08

Dalībvalsts: Slovēnijas Republika

Reģions: Območje občine Idrija

Atbalsta shēmas nosaukums vai individuālā atbalsta saņēmēja uzņēmuma nosaukums: Program razvoja podeželja v občini Idrija 2008–2013

Juridiskais pamats: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2008: EUR 38 000

2009: EUR 40 000

2010: EUR 40 000

2011: EUR 43 000

2012: EUR 47 000

2013: EUR 47 000

Atbalsta maksimālā intensitāte:

1. Ieguldījumi lauksaimniecības uzņēmumos primārās ražošanas vajadzībām:

— līdz 40 % no attaisnotajām izmaksām un līdz 50 % mazāk labvēlīgos apgabalos.

Atbalsts piešķirams lauksaimniecības uzņēmumu modernizācijai primārās ražošanas vajadzībām un ganību un aramzemes apsaimniekošanai.

2. Tradicionālo ainavu un ēku saglabāšana:

— līdz 100 % no faktiskajām izmaksām par ieguldījumiem ar ražošanu nesaistītu kultūrvēsturisku objektu saglabāšanā;

— līdz 60 % no attaisnotajām izmaksām vai līdz 75 % mazāk labvēlīgos apgabalos ražošanas objektu kultūrvēsturiskā mantojuma saglabāšanā, ja ieguldījums nav saistīts ar ražošanas jaudas palielināšanu saimniecībā;

— līdz 100 % no papildu izmaksām par tradicionālo materiālu izmantošanu.

3. Lauku ēku pārvietošana sabiedrības interesēs:

— līdz 100 % no faktiskajām izmaksām, ja pārvietošana ietver tikai esošo ēku nojaukšanu, aizvākšanu un uzcelšanu no jauna un neietver ēku modernizāciju, kā arī nepalielina ražošanas jaudu. Pašvaldības atbalsta apjoms ir 40 % no faktiskajām izmaksām vai 50 % mazāk labvēlīgos apgabalos, ja pārvietošanas rezultātā lauksaimnieks iegūst modernākas telpas vai palielinās ražošanas jauda.

4. Atbalsts apdrošināšanas prēmiju maksājumiem:

— pašvaldības līdzfinansējuma summa ir starpība starp apdrošināšanas prēmijām gūto līdzfinansējumu no valsts budžeta un summu, kas ir līdz 50 % no apdrošināšanas prēmiju attaisnotajām izmaksām par sējumu un augļu ražas apdrošināšanu un lauksaimniecības dzīvnieku apdrošināšanu pret slimībām.

5. Atbalsts zemes pārdalīšanai:

— līdz 100 % no faktiskajām juridiskajām un administratīvajām izmaksām.

6. Atbalsts kvalitatīvu lauksaimniecības produktu ražošanas veicināšanai:

— līdz 100 % no attaisnotajām izmaksām. Atbalsts piešķirams subsidētu pakalpojumu veidā bez tiešiem naudas maksājumiem ražotājiem.

7. Tehniskā atbalsta nodrošināšana lauksaimniecības nozarē:

— līdz 100 % no attaisnotajām izmaksām izglītībai un apmācībai, konsultāciju pakalpojumiem, forumu rīkošanai, publikācijām un tīmekļa vietnēm. Atbalsts piešķirams subsidētu pakalpojumu veidā bez tiešiem naudas maksājumiem ražotājiem

Īstenošanas datums: 2008. gada maijs (atbalsts netiks piešķirts, pirms kopsavilkums nebūs publicēts Eiropas Komisijas tīmekļa vietnē)

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Atbalstīt MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu par valsts atbalsta piešķiršanu lauksaimniecības un lauku teritoriju saglabāšanai un attīstībai Idrija pašvaldībā II nodaļā ir paredzēti pasākumi, kuri ir valsts atbalsts saskaņā ar turpmāk minētajiem pantiem Komisijas 2006. gada 15.decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

6. pants. Lauku saimniecības ēku pārvietošana sabiedrības interesēs;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

14. pants. Atbalsts kvalitatīvu lauksaimniecības produktu ražošanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Tīmekļa vietne: http://www.uradni-list.si/1/content?id=85569

Cita informācija: Pasākums par apdrošināšanas prēmiju maksājumiem sējumu un augļu ražas apdrošināšanai attiecas uz šādiem nelabvēlīgiem klimatiskiem apstākļiem, ko var pielīdzināt dabas katastrofām: pavasara salna, krusa, zibens un zibens izraisīts ugunsgrēks, viesuļvētras un plūdi.

Pašvaldības noteikumi atbilst Regulas (EK) Nr. 1857/2006 prasībām par pasākumiem, kas jāveic pašvaldībai, un vispārējiem noteikumiem (pasākumi, kas veicami pirms atbalsta piešķiršanas, atbalsta kopējā summa, pārredzamība un uzraudzība)

Marjan RUPNIK

Atbalsta numurs: XA 185/08

Dalībvalsts: Apvienotā Karaliste

Reģions: England

Atbalsta shēmas nosaukums vai individuālā atbalsta saņēmēja uzņēmuma nosaukums: England Catchment Sensitive Farming Capital Grant Scheme 2008 to 201 (XA 149/08 Revised)

Juridiskais pamats: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2008. gada 1. aprīlis — 2009. gada 31. marts: GBP 5 miljoni 2009. gada 1. aprīlis — 2010. gada 31. marts: GBP 5 miljoni 2010. gada 1. aprīlis — 2011. gada 31. marts: GBP 5 miljoni 2011. gada 1. aprīlis — 2012. gada 31. marts: GBP 5 miljoni 2012. gada 1. aprīlis — 2013. gada 31. marts: GBP 5 miljoni 2013. gada 1. aprīlis — 2014. gada 31. marts: GBP 5 miljoni 2014. gada 1. aprīlis — 2015. gada 31. marts: GBP 5 miljoni Kopā GBP 35 miljoni

Atbalsta maksimālā intensitāte: Atbalsta maksimālā intensitāte ir 60 % saskaņā ar regulas 4. panta 2. punkta e) apakšpunktu. Individuālam uzņēmumam piešķirtā atbalsta maksimālā summa nepārsniegs EUR 400 000 jebkurā triju gadu ilgā fiskālajā periodā saskaņā ar regulas 4. panta 9. punktu

Īstenošanas datums: Shēma sāks darboties 2008. gada 6. maijā

Atbalsta shēmas vai individuālā atbalsta ilgums: Shēma sāks darboties 2008. gada 6. maijā. Jauni pieteikumi tiks pieņemti līdz 2015. gada 28. februārim, un pēdējais maksājumu veikšanas datums būs 2015. gada 31. marts

Atbalsta mērķis: Vides aizsardzība. Anglijas mērķiniciatīvas lauksaimniecībai ūdens sateču apgabalos mērķis ir stimulēt lauksaimnieku agrīnu brīvprātīgu rīcību, lai risinātu lauksaimniecības izraisītās izkliedētā ūdens piesārņojuma (DWPA) radītās problēmas prioritārajos sateces baseinos, sniedzot palīdzību, lai segtu izmaksas par pasākumiem, kas samazina DWPA. Tas veicinās iekšzemes un starptautisko vides mērķu, sevišķi Ūdens pamatdirektīvas mērķu, sasniegšanu. Atbalsts tiks sniegts atbilstoši Regulas (EK) Nr. 1857/2006 4. pantam, un attaisnotās izmaksas būs ieguldījumi lauku saimniecībās.

Piezīme: Pašlaik ir noteikti 40 prioritārie sateces baseini. Iniciatīvas īstenošanas gaitā sateču baseinu sarakstā ir paredzētas izmaiņas — turpmāka tehniskā vērtējuma rezultātā tam var tikt pievienoti jauni sateces baseini, kā arī daži baseini var tikt svītroti

Attiecīgā(-ās) nozare(-es): Šīs dotāciju shēmas saņēmēji būs tikai tie uzņēmumi, kas nodarbojas vienīgi ar lauksaimniecisko produktu ražošanu. Atbalstu varēs saņemt visas apakšnozares

Piešķīrējas iestādes nosaukums un adrese: Par atbalsta shēmu atbildīgā oficiālā iestāde ir

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Organizācija, kas shēmu pārvalda, ir

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Tīmekļa vietne: Plašāka informācija par lauksaimniecībai paredzēto Anglijas mērķiniciatīvu ūdens sateču apgabalos un plašāko ECSFDI shēmu, kā arī šā dokumenta pilns teksts ir pieejams:

http://defrawebd/farm/environment/water/csf/pdf/state-aid-capitalgrantsscheme2008.pdf

Bez tam informāciju var meklēt AK centrālajās tīmekļa vietnēs par tādu valsts atbalstu lauksaimniecībai, uz kuru attiecas atbrīvojums.

www.defra.gov.uk/farm/policy/state-aid/setup/exist-exempt.htm

Uzklikšķiniet uz England Catchment Sensitive Farming Delivery Initiative sadaļā Capital Grant Scheme 2008–2015

Cita informācija: Plašāku un sīkāku informāciju par atbilstību shēmai un tās noteikumiem var atrast iepriekšminētajās tīmekļa vietnēs.

Šī shēma aizstās shēmu XA 149/08, kurai jaunus pieteikumus vairs nepieņems, kad spēkā būs stājusies šī shēma. Mēs paziņojam par šo shēmu, lai palielinātu maksimālo atbalsta intensitāti līdz EUR 400 000 saskaņā ar regulas 4. panta 9. punktu; shēmā XA 149/08 atbalsta maksimālā intensitāte bija GBP 10 000 vienam saņēmējam.

Paraksts un datums — Vides, pārtikas un lauku lietu departamenta (AK pilnvarotā iestāde) vārdā

Atbalsta numurs: XA 186/08

Dalībvalsts: Apvienotā Karaliste

Reģions: Scotland

Atbalsta shēmas nosaukums vai individuālā atbalsta saņēmēja uzņēmuma nosaukums: The Scottish Farm Business Advice and Skills Service 2008

Juridiskais pamats: Board of Agriculture Act 1889 (Section2)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2008. gada 1. aprīlis — 2009. gada 31. marts: GBP 1,5 miljoni 2009. gada 1. aprīlis — 2010. gada 31. marts: GBP 1,5 miljoni 2010. gada 1. aprīlis — 2011. gada 31. marts: GBP 2,0 miljoni 2011. gada 1. aprīlis — 2012. gada 31. marts: GBP 2,5 miljoni 2012. gada 1. aprīlis — 2013. gada 31. marts: GBP 2,5 miljoni Izdevumi kopā GBP 10 miljoni

Atbalsta maksimālā intensitāte: Shēma būs saskaņā ar 15. pantu Regulā (EK) Nr. 1857/2006 par valsts atbalstu, jo visus ar shēmu saistītos maksājumus Skotijas valdība veiks tieši attiecīgo pakalpojumu sniedzējiem, nepārsniedzot 100 % no šā panta 2. punktā uzskaitītajām izmaksām.

Atbalstu tiks piešķirts, lai segtu šādas attaisnotās izmaksas:

2. punkta a) apakšpunkts par lauksaimnieku un laukstrādnieku izglītību un apmācību:

i) izmaksas, kas rodas, organizējot mācību programmu;

2. punkta c) apakšpunkts attiecībā uz trešo pušu sniegtiem konsultāciju pakalpojumiem, tādām pakalpojumu maksām, kuras neveido nepārtrauktu vai periodisku darbību un neattiecas uz uzņēmuma parastām darbības izmaksām, tādām kā parasti nodokļu konsultāciju pakalpojumi, regulāri juridiski pakalpojumi vai reklāma

Īstenošanas datums: Shēma sāks darboties no 2008. gada 7. maija

Atbalsta shēmas vai individuālā atbalsta ilgums: Šī shēma sāks darboties no 2008. gada 7. maija (lai no jauna sāktu īstenot pārskatīto shēmu WFRS) un tiks īstenota līdz 2013. gada 31. martam

Atbalsta mērķis: Skotijas lauksaimnieciskās uzņēmējdarbības konsultantu akreditācijas shēmas (FBAASS) atbalstītās Visas lauksaimniecības pārskatīšanas shēmas (WFRS) mērķis ir stimulēt, lai lauksaimnieki un sīksaimnieki, kas sastopas ar fundamentālām pārmaiņām tirgū un nozarē, domātu kā uzņēmēji un pieņemtu stratēģiskus lēmumus par savu uzņēmumu turpmāko attīstību, kā rezultātā uzņēmumi kļūtu finansiāli un ekoloģiski noturīgāki.

Tādējādi

tiks veicināta lauksaimniecības nozares ekonomisko un ekoloģisko rādītāju uzlabošanās,

panākta noturīga ekonomiskā attīstība un

veicināta labākās prakses apmaiņa un informācijas izplatīšana nozares rezultātu uzlabošanai.

Skotijas lauksaimnieciskās uzņēmējdarbības konsultantu akreditācijas shēma

Šī shēma ir izveidota standartu noteikšanai un konsultantu pastāvīgas profesionālas attīstības veicināšanai. Visas lauksaimniecības pārskatīšanas pakalpojumus būs atļauts veikt tikai akreditētiem konsultantiem. Akreditāciju var iegūt jebkurā dalībvalstī reģistrēti konsultanti, pamatojoties uz objektīviem kompetences standartiem. Šo shēmas daļu, pamatojoties uz līgumu, vadīs ārēja organizācija (pašreiz tā ir Lantra). Kad līgums būs jāatjauno, organizācija tiks izraudzīta bez diskriminācijas, pamatojoties uz tirgus principiem. Vajadzības gadījumā tiks izmantotas konkursa procedūras, kas atbilst Kopienas tiesību aktiem un jo īpaši tiesu praksei, izmantojot tādu reklamēšanas līmeni, kas pietiekams, lai ļautu pakalpojumu tirgum būt atvērtam konkurencei un varētu tikt pārbaudīta iepirkuma noteikumu objektivitāte.

Atbalsts tiks sniegts atbilstoši Regulas (EK) Nr. 1857/2006 15. pantam, un attaisnotās izmaksas būs konsultāciju pakalpojumi.

Jāatzīmē arī, ka netiks veikti tieši naudas maksājumi ražotājiem atbilstoši 15. pantam

Attiecīgā(-ās) nozare(-es): Lauksaimniecības nozare, individuālās lauku saimniecības

Piešķīrējas iestādes nosaukums un adrese:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Saziņas persona: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Tīmekļa vietne: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Cita informācija: Skotijas lauksaimnieciskās uzņēmējdarbības konsultantu akreditācijas shēma pirmo reizi tika apstiprināta kā paziņots valsts atbalsts N 363/03 (4.2.2004.). Šā lēmuma darbība tika pagarināta līdz 2009. gada 31. martam kā atbalsts N 439/05 (17.10.2005.). Uz šo paziņoto shēmu N 439/05 vairs nevarēs pieteikties, sākot no 2008. gada 2. maija, kad to aizstās šī atbrīvotā shēma, par kuru jauni pieteikumi tiks pieņemti no 2008. gada 7. maija. Šajā shēmā maksimālās izmaksas (bez PVN) par viena pieteikuma iesniedzēja konsultēšanu/apmācību tiks palielinātas no GBP 1 850 līdz GBP 2 400.

Plašāku un sīkāku informāciju par atbilstību shēmai un tās noteikumiem var atrast iepriekšminētajās tīmekļa vietnēs

Atbalsta numurs: XA 187/08

Dalībvalsts: Francija

Reģions: Département des Bouches-du-Rhône

Atbalsta shēmas nosaukums: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Juridiskais pamats:

— Regulas (EK) Nr. 1857/2006 7. pants

— Articles L 1511-2 à L 1511-5 du Code Général des Collectivités Territoriales

— Padomes Regula (EK) Nr. 1698/2005

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Saskaņā ar atbalsta shēmu plānotie gada izdevumi: EUR 300 000 gadā

Atbalsta maksimālā intensitāte:

— lauku teritorija (1): valsts — EUR 12 650/ģenerālpadome — EUR 4 650;

— pilsētas vai piepilsētas teritorija (1): valsts — EUR 17 300/ģenerālpadome — EUR 5 000 (saskaņā ar vispārējiem noteikumiem) vai EUR 7 700 (ģenerālpadomes papildu atbalstu palielina, ja atbalsts attiecas uz tāda lauksaimniecības uzņēmuma darbības uzsākšanu, kurai nav ģimenes lauku saimniecības statusa, vai saistībā ar ģimenes lauku saimniecības nelielu struktūru, kurai ir nepieciešams ekonomisks atbalsts.

Minētais atbalsts papildinās valsts atbalstu, kas ir EUR 12 650 lauku teritorijai un EUR 17 300 pilsētas un piepilsētas teritorijai. Jebkurā gadījumā neviens saņēmējs nevarēs saņemt atbalstu darbības uzsākšanai, kura kopējā summa pārsniedz Regulas (EK) Nr. 1698/2005 22. pantā noteikto atbalsta maksimālo apjomu — EUR 55 000.

Ģenerālpadome apņemas nepārsniegt atbalsta maksimālo apjomu, kas paredzēts lauku attīstības regulā. Tā vienīgi nolēma neizmantot atbalsta shēmu N 110/07 (Pidil) pārvaldes jautājumu risināšanai

Īstenošanas datums: No dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts attiecīgā atbrīvojuma pieprasījuma reģistrācijas numurs

Atbalsta shēmas ilgums: Līdz 2013. gada 31. decembrim

Atbalsta mērķis: Ņemot vērā pašreizējo stāvokli ekonomikā un zemes īpašumu apsaimniekošanas jomā Bušdironas [Bouches-du-Rhône] departamentā, jauno lauksaimnieku darbības uzsākšana joprojām ir ģenerālpadomes prioritārs mērķis.

Turklāt ekonomiskajām problēmām, kurām nav reālu risinājuma perspektīvu, pievienojas problēmas saistībā ar zemes īpašumu pieejamību, kuru augstās cenas (saskaņā ar SAFER 2006. gadā vidēji EUR 17 400 par hektāru) šajā departamentā aizvien ceļas — no 2000. gada līdz 2007. gadam vidēji par 50 % — un šodien kļuvušas neproporcionāli augstas salīdzinājumā ar lauku saimniecību rentabilitāti, radot nelabvēlīgus apstākļus tieši jauniešiem, kuri vēlas uzsākt saimniecisko darbību, jo īpaši pilsētas vai piepilsētas teritorijā, un kuriem jāveic lieli ieguldījumi darbības agrīnā attīstības posmā.

Atbalsts, ko Ģenerālpadome ierosinājusi papildus jaunajam lauksaimniekam piešķirtajām valsts subsīdijām (DJA), ir paredzēts, lai atbalstītu jauno lauksaimnieku darbības uzsākšanas projektus.

Saņēmējiem būs jāatbilst tiesību aktu tekstos uzskaitītajiem nosacījumiem attiecībā uz pilsonību, vecumu, profesionālo kvalifikāciju un ekonomisko ilgtspēju:

saņēmējam ir jābūt Francijas pilsonim, kādas Eiropas Savienības dalībvalsts valstspiederīgajam vai tādas valsts valstspiederīgajam, kas ar Franciju ir noslēgusi abpusēju nolīgumu,

saņēmējs darbības uzsākšanas dienā ir jaunāks par 40 gadiem,

tas dibina lauksaimniecības uzņēmumu pirmo reizi kā saimniecības vadītājs,

saņēmēja rīcībā ir minimālā platība — 0,5 no SMI [tiesību aktos noteiktās minimālās platības, kas nepieciešama saimnieciskās darbības uzsākšanai],

saņēmējs apņemas pievienoties Lauksaimniecības savstarpējās sociālās apdrošināšanas sabiedrībai kā lauksaimnieks, kuram galvenā vai sekundārā nodarbošanās ir lauksaimniecība (2),

tas atbilst prasībām attiecībā uz nepieciešamajiem diplomiem vai arī viņam ir vajadzīgā profesionālā kvalifikācija,

saņēmējs sagatavo saimniecības attīstības plānu pieciem gadiem,

tas iesniedz atbilstīgi dokumentētu pieprasījumu departamenta atbalsta saņemšanai

Attiecīgā(-ās) nozare(-es): Visi Bušdironas departamenta lauksaimniecības uzņēmumi (atbalsts jaunajiem lauksaimniekiem)

Piešķīrējas iestādes nosaukums un adrese:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Tīmekļa vietne: http://www.cg13.fr/amenagements/agriculture/aides.html

Atbalsta numurs: XA 188/08

Dalībvalsts: Spānija

Reģions: Principado de Asturias

Atbalsta shēmas nosaukums vai individuālā atbalsta saņēmēja uzņēmuma nosaukums: Laboratorio Interprofesional Lechero y Agroalimentario de Asturias (L.I.L.A.)

Juridiskais pamats: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 395 000 200 8. finanšu gadā

Atbalsta maksimālā intensitāte: Līdz 70 % no izmaksām saistībā ar šo darbību

Īstenošanas datums: No dienas, kad izņēmuma pieprasījuma reģistrācijas numurs publicēts Eiropas Komisijas Lauksaimniecības un lauku attīstības ģenerāldirektorāta tīmekļa vietnē

Atbalsta shēmas vai individuālā atbalsta ilgums: 2008. gada decembris

Atbalsta mērķis: Astūrijas autonomajā apgabalā veikt oficiālu analīzi par piena pārbaudēm, kas ir galvenais līdzeklis piena liellopu sugu un šķirņu vaislas dzīvnieku ģenētiskai novērtēšanai un tādējādi ir ganāmpulka uzlabošanas programmu būtiska daļa.

Piemēro šādu Regulas (EK) Nr. 1857/2006 pantu:

16. pants — Atbalsts lopkopības nozarei. Attaisnotie izdevumi: izmaksas, kas saistītas ar testu veikšanu, lai noteiktu lauksaimniecības dzīvnieku ģenētisko kvalitāti vai produktivitāti

Attiecīgā(-ās) nozare(-es): Piena liellopu audzēšana

Piešķīrējas iestādes nosaukums un adrese:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Tīmekļa vietne: sadarbības nolīguma [convenio de colaboración] teksts publicēts portālā www.asturias.es tematiskajā sadaļā “ganadería/ayudas”, URL:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) INSEE definīcija: saskaņā ar 1999. gada datiem par zemes gabalu klasifikāciju pa zonām

(2) Lauksaimniekiem, kuriem lauksaimniecība nav galvenā nodarbošanās, piešķirtā atbalsta summa tiek samazināta līdz 50 % no summām, kas noteiktas šajā programmā.